open-index/open-wikipedia-markdown huggingface dataset:
Sedamnaest trenutaka proljeća (roman)

***Sedamnaest trenutaka proljeća*** () je špijunski roman sovjetskog pisca Julijana Semjonova objavljen 1970. godine, poznat kao predložak za istoimenu popularnu TV-seriju. 

Predstavlja treći roman iz ciklusa o sovjetskom obavještajcu Maksimu Isajevu. Radnja se događa u februraru i martu 1945. godine pred kraj Drugog svjetskog kraja i prikazuje kako se Isajev pod imenom "Otto von Strierlitz" preuzima identitet esesovskog oficira kako bi se u Berlinu infiltrirao u najviše krugove Trećeg rajha te tako sabotirao nacistička nastojanja da sklope separatni mir sa zapadnim silama i tako rat sa Sovjetima preokrenu u svoju korist. Roman je djelomično bio inspiriran istinitim događajima, prije svega operacijom Sunrise -tajnim pregovorima esesovskog generala Karla Wolffa sa šefom američkih obavještajaca Allenom Dullesom o predaji njemačkih snaga saveznicima na italijanskom frontu - dok je Stierlitzov lik u romanu velikim dijelom bio temeljen na stvarnoj ličnosti Willija Lehmana, esesovskog oficira koji je kao krtica radio za Sovjete.

Roman je nastao po ideji Jurija Andropova, tadašnjeg šefa sovjetske tajne službe KGB, koji je bio oduševljen Semjonovljevim prethodnim romanima o Isajevu - ''Lozinka nije potrebna'' i ''Major Vihor'' - koji su bili postigli veliki uspjeh kod čitatelja i također bili ekranizirani. Andropov je preko takvih romana i serija nastojao svoju službu, među stanovništvom omraženu kao sredstvo političke represiju, popularizirati, odnosno u njene redove privući mlade i nadarene kadrove koje bi osim patriotizma motivirala želja za pustolovinama u stranim i egzotičnim zemljama. Semjonov je pozvan kod Andropova koji mu je objasnio svoje namjere, ali i pružio pomoć stručnim savjetima i pristupu tajnim arhivama, a što će sam Semjonov kasnije koristiti kao pionir istraživačkog novinarstva u Sovjetskom Savezu. 

Roman je od samog početka bio predviđen za ekranizaciju; ispočetka kao cjelovečernji igrani film u produkciji Lenfiljma, ali je na kraju odlučeno da se snimi kao televizijska miniserija. Ona je prikazana 1973. godine te je postigla izuzetnu gledanost; tumač glavne uloge Vjačeslav Tihonov je postao velika zvijezda, a lik koji tumači ne samo pop ikona nego i predmet subverzivnih i ironičnih "Stierlietzevih" viceva nalik na one o Chucku Norrisu mnogo decenija kasnije.

U Jugoslaviji je roman bio objavljen 1980-ih u nastavcima u časopisu ''Ilustrovana Politika''.
Sedamnaest trenutaka proljeća

***Sedamnaest trenutaka proljeća*** () je sovjetska crno-bijela špijunska televizijska miniserija koja se originalno emitirala 1973. godine na programu Sovjetske centralne televizije. Sastojala se od dvanaest epizoda i predstavljala adaptaciju istoimenog romana Julijana Semjonova objavljenog tri godine ranije. Protagonist, koga tumači Vjačeslav Tihonov, je Maksim Isajev, sovjetski obavještajac koji se pod pseudonimom "Otto Max von Stierlitz" i lažnim identitetom esesovskog oficira uspio infiltrirati u vodstvo njemačke tajne službe SD. Radnja se događa pred kraj Drugog svjetskog rata u februaru i martu 1945. i prikazuje kako "Stierlitz" koristi svoj položaj kako bi sabotirao nacistička nastojanja da sklope separatni mir sa zapadnim Saveznicima, te to iskoriste kako bi preokrenuli ishod rata sa Sovjetima. Serija je prilikom prikazivanja postigla izuzetnu gledanost te od Tihonova učinila veliku zvijezdu. Sam Stierlitz je postao jednom od ikona sovjetske popularne kulture, a njegova hladnokrvnost i vještina inspiracija za subverzivne i ironične viceve nalik na kasnije aforizme o Chucku Norrisu.

## Povezano
**[[Stawka większa niż życie]]*

## Vanjske veze
* 
* Обзор DVD и Информация о фильме на vObzor.com 
* RUSCICO, NTSC, реставрация изображения, 6:DVD9 
* Блог, посвященный телесериалу «Семнадцать мгновений весны»
* Сайт, посвящённый телесериалу «Семнадцать мгновений весны»
* Статья о фильме на Грани. Ру 
* «17 мгновений весны: где правда и где вымысел» Интервью с историком К. Залесским
* Та самая машина Хорьх 853 которую снимали на пробах фильма о Штирлице
* «Дом Штирлица» из фильма на карте «Викимэпии».
* 
* Интервью режиссёра Т. Лиозновой
* Разведчики, скрывающиеся за образом М. М. Исаева"
* Где снимали «Семнадцать мгновений весны» в Москве "
* ''Клим Дегтярёв'' «Штирлиц без грима. Семнадцать мгновений вранья» Анализ ошибок в фильме и книге.
Julijan Semjonov

**Julijan Semjonovič Semjonov**, rođen kao **Julijan Semjonovič Liandres** () (1931 - 1993), bio je sovjetski književnik i novinar, poznat kao jedan od pionira istraživačkog novinarstva u SSSR-u, ali još više po nizu popularnih špijunskih romana od kojih su mnogi dobili filmske i TV ekranizacije. Među njima se najviše ističe ciklus o sovjetskom obavještajcu Maskimu Isajevu koji je zahvaljujući popularnoj miniseriji *[[Sedamnaest trenutaka proljeća]]* pod imenom "Stierlitz" postao jedna od najvećih ikona sovjetske popualrne kulture.

## Vanjske veze

* Encyclopedia of Soviet Writers
*
*
*Greg Afinogenov. *[http://idiommag.com/2010/03/a-portrait-of-bureaucracy-in-twelve-parts-seventeen-moments/ A Portrayal of Bureaucracy in Twelve Parts: Seventeen Moments of Spring] *. idiommag.com.
*Hedrick Smith. *[http://select.nytimes.com/gst/abstract.html?res=F50610F73B5E1A7493C5A9178AD85F408785F9&scp=8&sq=Vyacheslav%20Tikhonov&st=cse Soviet Spy Thriller 'Exposes' U.S. Plot.]* New York Times, 7 January 1974.
* The Julian Semenov Cultural Foundation website (in Russian)
Vjačeslav Tihonov

**Vjačeslav Tihonov** (; Pavlovski Posad, 8. februar 1928 — Moskva, 4. decembar 2009) je bio ruski pozorišni i filmski glumac. Njegovu karijeru su obeležile uloge sovjetskih špijuna i ruskih prinčeva. Tihonov je popularnost izvan Rusije stekao ulogom ruskog princa u filmu "Rat i mir" Sergeja Bondarčuka.

Dobitnik je brojnih sovjetskih nagrada među kojima je medalja KGB-a. Imao je zapaženu ulogu u TV seriji "17 trenutaka proleća". Njegova poslednja uloga je filmu "Varljivo Sunce 2".

Vjačeslav Tihonov umro je 4. decembra 2009. u 82. godini od srčanog udara u jednoj bolnici u Moskvi.

## Vanjske veze
Kunigonda Francuska

**Kunigonda Francuska** (fra. *Cunégonde de France*) (o. 895. – nakon 930./940.) bila je francuska plemkinja iz dinastije Karolinga.

Kunigonda je rođena oko 895. godine u Francuskoj. Njena majka je bila princeza Ermentrude, kćerka kralja Luja II i njegove druge supruge Adelajde, gospe Pariza. Otac Kunigonde bio je muž ili ljubavnik princeze Ermentrude; njegovo ime je u potpunosti nepoznato.

Charles III od Francuske je bio Kunigondin ujak, mlađi brat njene majke; on je dao spomenuti Kunigondu u jednoj povelji iz 915. godine.

Kunigonda je imala barem dvojicu supruga; bili su to Wigéric od Lotaringije i Ricwin od Verduna.

Djeca gospe Kunigonde i njenog prvog supruga su bila:
*Fridrik I od Gornje Lorene
*Adalbert, biskup
*Giselbert
*Sigfried od Ardena
*Gozelon od Bidgaua?
*Liutgarda

Kunigonda je drugom mužu možda rodila sina, Otona od Lorene.
## Reference
Stawka większa niż życie

***Stawka większa niż życie*** (), u Jugoslaviji poznata pod naslovom ***Važnije od života***, je poljska crno-bijela špijunska TV serija koja se originalno prikazivala na programu kanala TVP1 od 1968. do 1969. godine. Predstavlja remake istoimene TV-serije koja se od 1965. do 1967. prikazivala na istom kanalu, ali uživo. Djelomično inspirirana stvarnim događajima i likovima iz doba Drugog svjetskog rata, ali i filmovima o James Bondu, za svog protagonista je imala mladog Poljaka po imenu Stanislaw Kolicki (čiji lik tumači Stanisław Mikulski) koga zbog nevjerojatne fizičke sličnosti sa zarobljenim njemačkim oficirom po imenu Hans Kloss Sovjeti angažiraju da preuzme njegov identitet kako bi špijunirao za njih. Radnja prikazuje kako se Kolicki/Kloss priključuje njemačkoj obavještajnoj službi Abwehr i napreduje u njenim redovima te doživljava razne pustolovine u različitim krajevima okupirane Evrope. *Stawka większa niż życie* je u Poljskoj stekla izuzetnu popularnost, koja se odrazila kroz novelizacije, stripove, pa čak i video igru pod naslovom *[[Hans Kloss (video igra)|Hans Kloss]]*. Serija je stekla popularnost i izvan poljskih granica, uključujući Jugoslaviju gdje je bila prikazana na programu JRT-a.

## Povezano
**[[Sedamnaest trenutaka proljeća]]*

## Vanjske veze
* 
* 
* 
* Strona „Stawka większa niż życie – Hans Kloss – Stawka większa niż śmierć” 
* Stawka większa niż życie – portal Telewizji Polskiej
* Strona poświęcona serialowi
* Strona Klubu Miłośników Stawki
*
Hans Kloss

**Hans Kloss**, također poznat i kao **Kapetan Kloss** (), je izmišljeni lik poljskog obavještajca koji je bio protagonist popualrne poljske TV-serije *[[Važnije od života]]* gdje je njegov lik tumačio Stanislaw Mikulski.

Stvorili su ga Andrzej Szypulski i Zbigniew Safjan, pisci poznatiji kao tandem koji je stvarao pod zajedničkim pseudonimom Andrzej Zbych. Inspiraciju su im pružili stvarni događaji vezani uz Drugi svjetski rat, pri čemu se spominje karijera sovjetskog obavještajca Nikolaja Kuznjecova i poljskog obavještajca Artura Jastrzębskog, ali i filmovi o Jamesu Bondu. Lik Hansa Klossa se prvi put pojavio 1965. u TV-seriji *Važnije od života* koja se emitirala uživo; poljskoj i svjetskoj publici je daleko poznatiji po kasnijoj verziji, snimljenoj na filmskoj vrpci i emitiranoj od 1968. do 1969.

Pravo ime lika je Stanislaw Kolicki, koji nakon njemačke invazije i okupacije Poljske, a prije operacije Barbarossa bježi na sovjetsku teritoriju gdje tamošnje vlasti ustanove kako je neobično fizički sličan Hansu Klossu, oficiru njemačke obavještajne službe Abwehr koji je od Sovjeta bio zarobljen prilikom pokušaja špijunaže. Radnja serije prikazuje kako preuzima njegov identitet, kao i posao u Abwehru, te koristi svoj položaj kako bi prikupljao obavještajne podatke za saveznike i sabotirao nacističke napore širom okupirane Evrope.

Serija je postigla izuzetnu popularnost, koja se iskazala kroz novelizacije, seriju stripova, a 1980-ih i istoimenu video-igru. Godine 2011. je snimljen nastavak pod naslovom *[[Hans Kloss. Stawka większa niż śmierć]]* gdje je lik mladog Hansa Klossa tumačio Tomasz Kot.

## Vanjske veze
* 
* Strona Klubu Miłośników Stawki
* Selections from Kapitan Kloss comic books
Fantástico

***Fantástico*** () je brazilska televizijska emisija koja se od 1973. godine redovno emitira na programu mreže Rede Globo te kao takva predstavlja jednu od najdugovječnijih i najpopularnijih emisija u historiji brazilske televizije. Emitira se nedjeljom u trajanju od dva sata. Originalno je nastala kao televizijski varijete pod naslovom ***Fantástico - O Show da Vida*** (), te se pod njime krajem 1970-ih i početkom 1980-ih prikazivala u Jugoslaviji na programu JRT-a. S vremenom se njen sadržaj počeo mijenjati, pa se uz humorističke skečeve i muzičko-plesne točke počele ubacivati vijesti i komentari tekućih događaja, da bi 1993. godine dobila žanrovski karakter informativnog TV-magazina.

## Voditelji
### Današnji voditelji
* Tadeu Schmidt (2007-)
* Poliana Abritta (2014-)

### Bivši voditelji
* Cid Moreira (1973–1988)
* Sérgio Chapelin (1973–1992)
* Glória Maria (1986–2007)
* William Monteiro (1988–1993)
* William Bonner (1988–1993)
* Valéria Monteiro (1987–1992)
* Celso Freitas (1991–1996 and 2002–2003)
* Sandra Annenberg (1991–1996)
* Fátima Bernardes (1993–1996)
* Pedro Bial (1996–2007)
* Eva Byte (*[[Virtualni glumac|virtualna voditeljica]]*) (2004–2006)
* Zeca Camargo (2007–2013)
* Renata Ceribelli (2007-2013)
* Patrícia Poeta (2008–2011)
* Renata Vasconcellos (2013-2014)

## Izvori

## Vanjske veze
* Abertura do programa original em preto e branco baseada no musical ''Pippin'' (1974) 
* 
* 
*
Stanisław Mikulski

**Stanisław Mikulski** (1. maj 1929 - 27. novembar 2014) bio je poljski glumac, najpoznatiji po ulozi protagonista, obavještajca Hansa Klossa alias agenta J-23 u popularnoj špijunskoj seriji *[[Važnije od života]]*.

## Reference

## Vanjske veze
*
*
*Stanisław Mikulski  na www.culture.pl
Kontinuum (teorija skupova)

U teoriji skupova **kontinuum** označava skup realnih brojeva ili njegov kardinalni broj \mathfrak{c}. Georg Kantor () je dokazao da je \mathfrak{c} veći nego najmanja beskonačnost, tj. \aleph_0. Definiciju najmanje beskonačnosti \aleph_0 potraži u Osnovama teorije skupova. Kantor je takođe pokazao da je \mathfrak{c} jednak  2^{\aleph_0}.

## Literatura
* Raymond L. Wilder (1965) *The Foundations of Mathematics*, 2nd ed., page 150, John Wiley & Sons
## Vanjske veze
* ''Conceptions of the Continuum (Solomon Feferman)''
Hugh Hefner

**Hugh Marston Hefner** [hjuː ˈmɑrstən ˈhɛfnər] (Chicago, 9. aprila 1926. – Los Angeles, 27. septembra 2017.), američki izdavač. Poznat je kao osnivač, glavni urednik i glavni kreativni urednik Playboya. Kao takav je stekao reputaciju jednog od glavnih ličnosti seksualne revolucije.

## Biografija
Nakon osnovne i srednje škole otišao je u vojsku, a poslije se oženio. Njegova supruga mu je priznala da je imala aferu dok je bio u vojsci. Sam Hefner je to nazvao "najgorim trenutkom u mom životu." Njegova supruga nije se protivila ako je on htio imati ljubavnice. Nakon deset godina braka i  dvoje djece, Davida i Christie, razveli su se 1959. godine.

Otišao je iz časopisa "Esquire" (gdje je radio kao *copyrighter*) 1953. godine, nakon što su mu odbili povišicu plaće od 5 dolara. Iznajmivši namještaj za 600 i dobivši još 8.000 dolara od 45 investitora (uključujući i 1.000 dolara od majke), u decembru 1953. godine na stolu je složio prvi broj Playboya koji se originalno trebao zvati "Momačka večer" (*Stag Party*). Nije ga datirao jer nije bio siguran hoće li biti drugog broja. 

## Reference

## Vanjske veze

* Hugh M. Hefner Foundation
* Hugh Hefner on Playboy.com
* 
* Hugh Hefner: The Ultimate Lifestyle Entrepreneur  (About.com Entrepreneurs)
* Hugh Hefner on Biography.com.
* Hugh Hefner interview from 1966
Stierlitz

**Otto Max von Stierlitz** (fonetski: Oto Maks fon Štirlic; ) je najpoznatiji pseudonim koji koristi fiktivni lik sovjetskog obavještajca koga je stvorio Julijan Semjonov, a koji se danas smatra jednim od najpopularnijih ikona sovjetske popularne kulture, odnosno svojevrsnim sovjetskim ili ruskim ekvivalentom Jamesa Bonda.

Prvi put se pojavio 1966. godine kao protagonist romana ''Lozinka nije potrebna'', u kojoj je koristio ime **Maksim Maksimovič Isajev** (), da bi se u romanu ''Dragulji za diktaturu proletarijata'' iz 1974. godine otkrilo kako mu je pravo ime **Vsevolod Vladimirovič Vladimirov** (). Semjonov je od 1966. do 1988. napisao ukupno 14 romana u kojima je opisao njegovu karijeru koja počinje u Čeki pred kraj građanskog rata (*Dragulji za diktaturu proletarijata*), i nastavlja se sve do Hladnog rata u Zapadnom Berlinu krajem 1960-ih, gdje je smještena radnja romana *[[Bomba za predsjednika]]*. Isajev je, međutim, najpoznatijim po svojim pustolovinama u doba Drugog svjetskog rata kada se pod pseudonimom Stierlitz uspio infiltrirati u sam vrh njemačke obavještajne službe SD, a što je opisano u romanu *[[Sedamnaest trenutaka proljeća (roman)|Sedamnaest trenutaka proljeća]]*, a potom u istoimenoj TV-seriji koja je stekla izuzetnu popularnost, i u kojoj je njegovu ulogu tumačio Vjačeslav Tihonov. Osim u toj seriji, Stierlitz se pojavljuje kao protagonist još nekoliko filmova i TV-serija.

Stierlitz, koji je često navođen kao svojevrsna antiteza Bonda, s obzirom na hladnokrvnost, asketski način života i preferiranje korištenja razuma umjesto fizičke sile, u SSSR-u je zbog svojih sposobnosti također postao predmetom niza subverzivnih i ironičnih viceva nalik na one koji će se kasnije pričati o Chucku Norrisu.

## Povezano
* Hans Kloss
Wash (zaljev)

**Wash** (čita se *Voš*) je plitki zaljev Sjevernog mora na istoku Engleske. 

## Geografija
Wash je danas dug 24 km i širok 19 km, prostire se između countya Lincolnshire i Norfolk. Nekoć je bio puno veći, širio se u unutrašnjost do gradova Peterborough i Cambridge, ali je zasipan muljem što su ga nanijele rijeke. 

Močvarno zemljište oko njega je na više mjesta isušeno, a duž obale podignuti su nasipi radi zaštite niskog tla. Za oseke riječne vode teku do mora plitkim potocima između nanosa pijeska i mulja. U zaljevu su izrajužana dva glavna kanala, Boston i Lynn, koja omogućuju manjim brodovima da doplove do luka u Bostonu i King Lynnu.

## Izvori

## Vanjske veze

* ''The Wash'' 
* ''The Wash'' Lincolnshire's National Nature Reserves
Mitrohinova arhiva

**Mitrohinova arhiva** () je naziv za zbirku najstrože povjerljivih službenih dokumenata sovjetskih tajnih službi koje je godine 1992. Vasilij Mitrohin, bivši visoki funkcionar KGB-a učinio dostupnim zapadnim tajnim službama. Zbirka ne postoji u originalnom obliku, nego kao niz rukopisa koje je Mitrohin na svoju ruku pravio za vrijeme višedecenijske karijere koja je završila 1991. godine sa raspadom SSSR i službenim ukidanjem KGB-a. Mitrohin je svoje zapise iz Moskve odnio u Latviju gdje ih je prvo ponudio američkoj ambasadi, gdje je odbijen, a potom britanskoj, gdje je primljen. Javnost je za Mitrohinovu arhivu doznala 1999. godine, kada je o njoj javno progovorio britanski ministar unutrašnjih poslova Jack Straw, a potom sam Mitrohin o njoj objavio knjigu zajedno sa britanskim historičarem Christopherom Andrewom. Mitrohinova arhiva, koja se smatra najopsežnijom od svih zbirki službenih dokumenata dostupnih nakon propasti SSSR-a, je sadržavala mnoge dotada nepoznate detalje, uključujući široki raspon sovjetskih obavještajnih, ali i subvezivnih aktivnosti u zpadnim i drugim državama tokom nekoliko decenija postojanja, a što uključuje kako logističku i drugu podršku terorističkim organizacijama i intenzivne propagandne i dezinformacijske aktivnosti. Navodi Mitrohinove arhive su u velikoj mjeri potvrdili neke kontroverzne tvrdnje i optužbe, koje se prije svega odnose na ličnosti, poput bračnog para Rosenberg, koje su se smatrale nedužnim žrtvama makartističkih progona, ali su i same stvorile kontroverze, prije svega zbog drugim izvorima nepotkrijepljenih navoda da je niz istaknutih ličnosti i organizacija u Zapadnom bloku bio u službi Sovjeta. Među njima se najviše ističe italijanski premijer Romano Prodi, radi koga je od 2002. do 2006. godine bila u italijanskom parlamentu bila osnovana Mitrohinova komisija.
Vasilij Mitrohin

**Vasilij Niktič Mitrohin** (; 3. mart 1922 - 23. januar 2004) bio je sovjetski obavještajac, poznat po tome što je za vrijeme višedecenijske službe u samom vrhu tajne službe KGB imao pristup arhivi najstrože čuvanih dokumenata o kojima je za sebe radio rukom pisane bilješke. Nakon propasti SSSR je 1992. sa zbirkom tih bilješki prebjegao u Ujedinjeno Kraljevstvo, gdje je ona 1999. objavljena pod naslovom ''Mitrohinova arhiva''. Mitrohin je o tome, kao i svojoj karijeri i KGB  napisao nekoliko knjiga, uključujući dvije sa Christopherom Andrewom, službenim historičarom britanske obavještajne službe MI5.

## Vanjske veze
* The Mitrokhin Archive from the Cold War International History Project
* 
*
Smiljka Bencet-Jagarić

**Smiljka Bencet-Jagarić** (Novi Sad, 11. lipnja 1934.) je hrvatska kazališna, televizijska i filmska glumica.

## Biografija
Rođena kao Smiljka Bencet. Supruga poznatog hrvatskog planinara, kazališnog glumca i redatelja Vladimira Jagarića.
U Zagrebu završila Zemaljsku glumačku školu, glumila u varaždinskom HNK-u, pa u kazalištima u Bjelovaru i Karlovcu te u splitskom HNK-u. Od 1965. je u Zagrebu koji je od tad njeno stalno boravište. Glumila je u kazalištu Komedija sve do umirovljenja 1991. godine.

Odigrala je 131 ulogu u više od 3 tisuće predstava. U kazalištu je poznata po ulogama Ann Boleyn, Cesarčeve Tonke i Petronile Brezovačkog.
Najpoznatija joj je televizijska uloga Regice u Gruntovčanima i Mejašima, koja je obilježila njenu karijeru. Do uloge je došla igrom slučaja. Glumica za koju je ta uloga bila predviđena Nela Eržišnik razboljela se, zbog čega je trebalo naći zamjenu. Šermentovi su se sjetili Smiljke Bencet-Jagarić i nazvali ju u 11 navečer. Na suprugov savjet prihvatila je ulogu.

## Filmografija
### Televizijske uloge
* "Policijske priče" (2011.)
* "Stipe u gostima" kao kumica (2010.)
* "Bibin svijet" kao gospođa Štefica (2006.)
* "Odmori se, zaslužio si: Božićni specijal" kao spremačica (2005.)
* "Naša kućica, naša slobodica" (1999.)
* "Dirigenti i mužikaši" kao Kata Barulek (1990.)
* "Inspektor Vinko" kao Maca (1984.-1985.)
* "Nepokoreni grad" (1982.)
* "Punom parom" kao kućna pomoćnica Štefica (1980.)
* "Gruntovčani" kao Regica Katalenić (1975.)
* "U registraturi" kao Jeluša (1974.)
* "Mejaši" kao Regica Katalenić (1970.)

### Filmske uloge
* "Orao" kao čistačica (1990.)
* "Tečaj plivanja" (1988.)
* "Vlakom prema jugu" kao susjeda (1981.)
* "Kuća" kao Mara (1975.)
* "Kolinje" kao Regica (1970.)

## Izvori

## Vanjske veze
*
Novine (TV serija)

***Novine*** su hrvatska dramska TV serija koja se od 2016. emitira na programu Hrvatske radiotelevizije.  Scenario za nju je napisao Ivica Đikić, novinar koji je nekoliko godina ranije služio kao glavni urednik riječkog *[[Novi list|Novog lista]]*. Radnja se događa u Rijeci, odnosno opisuje život i rad novinara i urednika fiktivnog lista Novine, koji se smatra posljednjim nezavisnim i "ozbiljnim" listom u Hrvatskoj, odnosno iskušenja koja pred njih dovodi preuzimanje od strane "sirovog", ali s vlašću povezanog, građevinskog tajkuna, čiji lik tumači Aleksandar Cvjetković. Seriju, koja je također najvećim dijelom snimana u Rijeci, je režirao Dalibor Matanić. Kritičari su zapazili snažan utjecaj *[[nordic noir]]* televizijskih trilera, kao i popularne američke TV-serije ''Žica'' kojoj se odaje homage brojnim detaljima.

Godine 2018. je postala druga TV-serija na slavenskom jeziku koja je otkupljena za prikazivanje na popularnom web-servisu Netflix, posle ruske *Silver Spoon*.

## Izvori

## Vanjske veze
*
Hinakaimauliawa

**Hinakaimauliʻawa** (Hina = božica Mjeseca; **Hina-kai-mauli-ʻawa**) bila je havajska plemkinja, poglavarka (ili princeza) Koʻolaua na havajskom otoku Oahuu.

Bila je kćerka poglavice Kalehenuija i njegove supruge, plemkinje Kahinalu te tako unuka poglavice Mawekea sa Tahitija; također, bila je rodica poglavice Kumuhonue i poglavarke Nuakeje od Molokaija.

Nakon očeve je smrti Hinakaimauliawa zavladala jednim dijelom Oʻahua. 

Udala se za poglavicu Kahiwakaʻapua (Ka-hiwa-ka-ʻapu). Njihova se kći zvala Mualani, od koje je potekao kralj Kaulaulaokalani.
## Izvori
Mualani

**Mualani** (**Muolani**; *lani* = "nebo") bila je havajska plemkinja, poglavarka ili princeza Koʻolaua na otoku Oahuu.

Njeni roditelji su bili poglavica Kahiwakaʻapu i njegova supruga, princeza Koʻolaua zvana Hinakaimauliawa, koju je Mualani naslijedila, a preko koje je bila unuka poglavice Kalehenuija od Koʻolaua.
## Brak
Suprug Mualani bio je čovjek zvan Kaomealani I (Kaʻomea). Mualani i njezin muž imali su sina i kćer. Sin im je bio Kua-o-Mua, koji je oženio svoju sestru, koja je znana kao Kapua-a-Mua. Njihov je brak smatran svetim. Sin brata i sestre bio je Kawalewaleoku, koji je smatran bogom. Njegov "sveti rang" bio je *niau piʻo*. Njegova je supruga bila Unaʻula. Unaʻula i Kawalewaleoku su bili roditelji Kaulaulaokalanija.
## Izvori
Kalehenui

**Kalehenui** ("Kalehe Veliki") bio je havajski plemić, poglavica Koʻolaua na havajskom otoku Oʻahuu. Živio je u 11. vijeku.

Bio je sin čarobnjaka Mawekea sa Tahitija i njegove supruge Naiolaukeje te brat plemića Keaunuija. Žena mu se zvala Kahinalu (Kahinalo), a njihova je kćerka bila velika poglavarica Hinakaimauliawa, koja ga je i naslijedila te je bila majka princeze Mualani.

Njegovi poznati potomci bili su poglavica Laninui-a-kaihupeʻe, kralj Kaulaulaokalani i plemkinja Kualoakalailai, majka kraljice Kaunui-a-Kanehoalani.

## Izvori
Bruno Langer

**Bruno Langer** je rođen 21. srpnja 1949. u Rijeci.

Pored Obradovića koji se može smatrati osnivačem i idejnim vođom, Langer je basista grupe i jedan od članova prve postave Atomskog skloništa.

Zvanični nastanak Atomskog skloništa je 26. februara 1977. U tom momentu su ostali članovi grupe: Sergio Blažić (vokalni solista), Saša Dadić (bubnjevi) i Dragan Gužvan (gitara).

## Diskografija

### Studijski albumi
* 1978 "Ne Cvikaj Generacijo"
* 1978 "Infarkt"
* 1980 "U Vremenu Horoskopa"
* 1981 "Extrauterina"
* 1982 "Mentalna Higijena"
* 1984 "Zabranjeno Snivanje"
* 1990 "Criminal Tango"
* 1995 "Terra Mistica"

### Albumi uživo
* 1980 "Atomska Trilogija"
* 1985 "Jednom u Životu"

### Atomic shelter
* 1983 "Space Generation"
* 1987 "This Spaceship"
* 1993 "East Europe Man"

### Kompilacije
* 1976 - 1986
* '76 - '86 Kolekcija hitova Vol.2

### Singlovi
* 1979 "Pomorac Sam Majko / Pakleni Vozači"
* 1980 "Bez Kaputa / Tko Će Tad Na Zgarištu Reći"
* 1980 "Generacija Sretnika / Gazi Opet Čizma"
Aerosmith (album)

***Aerosmith*** je prvi studijski album američke rok-grupe Aerosmith. Objavljen je u januaru 1973. U prvobitnom izdanju bila je greška u naslovu pjesme "Walkin' the Dog". Na albumu je pisalo "Walkin' the Dig". Greška je ispravljena u drugom izdanju albuma 1976.

## Historija
Nakon što su postali partneri sa Frankom Connellyjem, David Krebs i Steve Leber pozvali su članove dviju izdavačkih kuća – Atlantic Records i Columbia Records – da prisustvuju koncertu Aerosmitha u klubu "Max's Kansas City". Clive Davis, predsjednik Columbia Recordsa bio je impresioniran njihovim nastupom i ova grupa je potpisala ugovor s Columbia Recordsom u ljeto 1972.

## Spisak pjesama
Sve je pjesme napisao Steven Tyler, osim gdje je navedeno drugačije.
# "Make It" – 3:38
# "Somebody" (S. Emspack, Tyler) – 3:45
# "Dream On" – 4:28
# "One Way Street" – 7:00
# "Mama Kin" – 4:25
# "Write Me a Letter" – 4:11
# "Movin' Out" (J. Perry, Tyler) – 5:03
# "Walkin' the Dog" (Rufus Thomas) – 3:12

## Izvođači
* Steven Tyler – vokal, usna harmonika, flauta, klavir
* Joe Perry – gitara, prateći vokal
* Brad Whitford – gitara, ritam gitara
* Tom Hamilton – bas-gitara
* Joey Kramer – bubnjevi, udaraljke
Tode Nikoletić

**Tode Nikoletić** (Ubovića Brdo, 1959) je srpski pisac i popularni stvaralac za najmlađe.

Mališanima su posebno omiljene njegove šaljive pesme, pa ih rado izvode na smotrama recitatora. Takođe, inspirisao je mnoge kompozitore za najmlađe, tako da se na muzičkim festivalima pevaju i Nikoletićevi stihovi. Podjednako je uspešan i u pisanju drama. Gotovo da u zemlji nema pozorišta za decu koje nije izvodilo komad iz njegovog stvaralačkog opusa. Pored pesama i drama, on je prepoznatljiv po scenskom nastupu. Oduševljava najmlađe pri susretu s njima. Organizator je književnih festivala, i poetskih konkursa za mlade, na kojima se trudi da afirmiše talentovane mališane.

Živi u Crvenki a objavio je dvadeset dve knjige poezije za decu, 60 drama i 40 igrokaza.

Prevođen je na francuski, mađarski, slovački, turski, italijanski i ruski jezik.

Drame su mu izvođene u Rusiji, Francuskoj, SAD-u, Slovačkoj, Mađarskoj, Ukrajini, Albaniji, Turskoj, Kanadi, Australiji, Bosni i Hercegovini, Crnoj Gori i Hrvatskoj. Gotovo da ne postoji pozorište na prostorima srpskog govornog područja koje nije izvelo neku od njegovih drama.

Dobitnik je brojnih nagrada.

Član je Društva književnika Vojvodine i Sveslovenskog književnog društva. Zastupljen je u 80 antologija, monografija, hrestomatija, zbornika i almanaha.

## Izvori
* Šoumen iz najslađeg sela
* Tode Nikoletić: Prve bore ljubavi
* Kraljevski festival - Tode Nikoletić
* Tode Nikoletić: Najljepše pjesme za djecu
* Bibliografija Tode Nikoletića
* Tode Nikoletić: Osmeh u snu i na javi
* Dolazi nam u goste pisac Tode Nikoletić
Felixstowe

**Felixstowe** (čita se *Filikstou*) je lučki grad od 23,527 na istoku Engleske u Grofoviji Suffolk.

## Geografija

Felixstowe leži na jugu Suffolka u regiji Istočna Engleska.

Iako je smješten na obali Sjevernog mora, grad zapravo okrenut prema jugu i gleda na estuarij rijeka Orwell i Stour, s druge strane leži Harwich u Essexu.

## Historija

Felixstowe je staro naselje još iz anglosaksonskih vremena kad se zvao Walton, tek od 13. vijeka se zove Felixstowe. Naglo je izrastao u drugoj polovici 20. vijeka, nakon ulaska Britanije u Evropsku uniju (odnosno Evropsku zajednicu).

Današnji Felixstowe je velika moderna kontejnerska luka, najbliža britanska luka nizozemskom Europoortu u Rotterdamu. Pored tog što je velika luka, Felixstowe je i poznato ljetovalište i jedriličarski centar.

## Pobratimski gradovi

*, Wesel
*, Salzwedel

## Reference

## Vanjske veze

* Felixstowe Town Council
Newmarket (Suffolk)

**Newmarket** (čita se *Njumarket*) je grad od 20,845 na istoku Engleske u Grofoviji Suffolk.

## Geografija

Newmarket se nalazi na krajnjem zapadu Suffolka u regiji Istočna Engleska, u nekoj vrsti enklave, okružen sa tri strane teritorijem Grofovije Cambridgeshire

On leži 110 km sjeverno od Londona, to je grad konjičkog sporta, još od vremena Jamesa I. (vladao 1603.-25), danas je u njemu sjedište Udruženja džokeja (Jockey Club).

## Historija

Newmarket je prvi put dokumentiran početkom 13. vijeka pod latinskim imenom *Novum Forum*, iz tog je kasnije izvedeno njegovo današnje ime - Newmarket  (Novo trgovište).  
Sve do 17. vijeka bio je beznačajno mjesto, tad je James I. podigao svoj ljetnikovac sa imanjem.

Kralj Charles I pokrenuo je 1634. prvu konjičku utrku za kup. 
I danas se dvije od pet engleskih klasičnih konjičkih utrka održavaju u Newmarketu, to su;  Dvije hiljade gvineja (Two Thousand Guineas) i Hiljadu gvineja (One Thousand Guineas), koje se održavaju u proljeće. Tokom jeseni održavaju se dvije najpopularnije hendikep utrke, Cesarewitch i Cambridgeshire.

Grad je mjesto velike godišnje prodaje čistokrvnih konja i istraživačkog centra za konje, kog je 1967. otvorila je kraljica Elizabeta II.
 
Newmarket ima dva hipodroma, koja leže jugozapadno od grada kod Newmarket Heatha, to su Rowley Mile, koji se koristi u proljeće i jesen i July, koji se koristi u ljeto.

## Znamenitosti

Kod Rowley Mila se nalazi zemljani nasip za kog se pretostavlja da su ga u 6. vijeku podigli Istočni Angli, radi odbrane od Kraljevstva Mercija.

Okolica grada je kraj krečnjačkih brežuljka specifične flore i faune.
Sjeverozapadno od Newmarketa u Cambridgeshiru leži tresetište - Wicken Fen, koje je danas rezervat prirode, to je posljednji ostatak nekadašnje velike močvare Fens koja je danas iskušena.

## Pobratimski gradovi

*, Maisons-Laffitte

## Reference

## Vanjske veze

* Explore Newmarket in Suffolk
Anna Q. Nilsson

**Anna Quirentia Nilsson** (30. mart 1888 - 11. februar 1974) bila je američka filmska glumica rodom iz Švedske, koja je nastupajući u nijemoj eri, stekla status jedne od prvih filmskih zvijezda. Dolazak zvuka joj je karijeru sveo na povremene nastupe u sporednim ulogama. U znamenitom filmu *[[Bulevar sumraka]]* tumači svojevrsnu verziju same sebe.

## Izabrana filmografija

* 1911 - *The Express Envelope* 
* 1911 - *Molly Pitcher*
* 1911 - *The Flash in the Night*
* 1915 - *[[Regeneration (1915 film)|Regeneration]]*
* 1917 - *[[Seven Keys to Baldpate (1917 film)|Seven Keys to Baldpate]]*
* 1918 - *[[The Trail to Yesterday]]*
* 1919 - *[[Ravished Armenia (film)|Ravished Armenia]]*
* 1919 - *[[A Sporting Chance]]*
* 1919 - *[[Soldiers of Fortune (1919 film)|Soldiers of Fortune]]*
* 1920 - *[[The Luck of the Irish (1920 film)|The Luck of the Irish]]*
* 1920 - *[[The Thirteenth Commandment]]*
* 1920 - *[[The Toll Gate]]*
* 1921 - *[[Without Limit]]* 
* 1921 - *[[The Lotus Eater (1921 film)|The Lotus Eater]]*
* 1921 - *Värmlänningarna* (Her only Swedish film)
* 1922 - *[[Three Live Ghosts (1922 film)|Three Live Ghosts]]*
* 1922 - *[[Pink Gods]]* 
* 1923 - *[[Ponjola]]*
* 1923 - *[[Innocence (1923 film)|Innocence]]* 
* 1923 - *[[Enemies of Children]]*
* 1924 - *[[Between Friends (1924 film)|Between Friends]]*
* 1924 - *[[Half-A-Dollar-Bill]]* 
* 1924 - *[[The Side Show of Life]]*
* 1924 - *[[The Fire Patrol]]*
* 1924 - *[[Vanity's Price]]*
* 1924 - *[[Inez from Hollywood]]*
* 1925 - *[[Winds of Chance]]*
* 1925 - *[[The Splendid Road]]*
* 1926 - *[[Her Second Chance (1926 film)|Her Second Chance]]*
* 1926 - *[[The Greater Glory]]*
* 1926 - *[[Miss Nobody (1926 film)|Miss Nobody]]*
* 1926 - *[[Midnight Lovers (1926 film)|Midnight Lovers]]*  
* 1927 - *[[Babe Ruth|Babe]] Comes Home* with Babe Ruth  
* 1927 - *[[The Masked Woman]]*
* 1927 - *[[Easy Pickings]]*
* 1928 - *[[The Whip (1928 film)|The Whip]]*
* 1928 - *[[Blockade (1928 film)|Blockade]]*
* 1947 - *[[It Had to Be You (1947 film)|It Had to Be You]]* as a sales lady
* 1947 - *[[The Farmer's Daughter (1947 film)|The Farmer's Daughter]]*
* 1950 – *[[Sunset Boulevard (film)|Sunset Boulevard]]*
* 1951 - *[[An American in Paris (film)|An American in Paris]]*
* 1954 - *[[Seven Brides for Seven Brothers (film)|Seven Brides for Seven Brothers]]*

## Vanjske veze

* 
*The Pop History Dig
*
*Anna Q. Nilsson at Virtual History
Gerhard Lamprecht

**Gerhard Lamprecht** (6. oktobar 1897 - 4. maj 1974) bio je njemački filmski režiser, poznat po nizu istaknutih ostvarenja u nijemoj i na početku zvučne ere. U posljednjim decenijama života se istakao i kao filmski historičar, čiji su tekstovi vrijedan izvor za historiju njemačke kinematografije.

## Filmografija

## Vanjske veze
* 
* 
* Biographie auf film-zeit.de 
* Begleitmaterial  der Deutschen Kinemathek – Museum für Film und Fernsehen mit Hintergrundinformationen zu Gerhard Lamprechts Film *Irgendwo in Berlin*.
* Wiederentdeckt: Regisseur Gerhard Lamprecht (Deutsche Welle)
Olga Baclanova

**Oljga Vladimirovna Baklanova** (; 19. august 1893 - 6. septembar 1974), na Zapadu poznatija kao **Olga Baclanova**, bila je ruska pjevačica, balerina i glumica koja je uživala popularnost u eri nijemog filma. Karijeru je započela u domovini, te nastupala u nizu sovjetskih filmova prije nego što je 1925. godine, za vrijeme turneje u SAD odlučila ostati i nastaviti karijeru u Hollywoodu. Dolazak zvučnog filma, kome se zbog teškog ruskog naglaska nije mogla najbolje prilagoditi, ju je degradirao na sporedne uloge, a na kraju na nastupe u teatru.

Njen brat Gljeb, koji je ostao u SSSR-u, priključio se Crvenoj armiji gdje je ostvario uspješnu karijeru, istaknuvši se u Drugom svjetskom ratu kada je dobio čin generala i odren Heroja Sovjetskog Saveza.

## Izabrana filmografija

* *[[The Dove (1927 film)|The Dove]]* (1927)
* *The Czarina's Secret* (1928)
* *[[Forgotten Faces (1928 film)|Forgotten Faces]]* (1928)
* *[[The Man Who Laughs (1928 film)|The Man Who Laughs]]* (1928)
* *[[Three Sinners]]* (1928)
* *[[Street of Sin]]* (1928)
* *[[The Docks of New York]]* (1928)
* *[[Avalanche (1928 film)|Avalanche]]* (1928)
* *[[The Wolf of Wall Street (1929 film)|The Wolf of Wall Street]]* (1929)
* *[[The Man I Love (1929 film)|The Man I Love]]* (1929)
* *[[A Dangerous Woman (1929 film)|A Dangerous Woman]]* (1929)
* *[[The Great Lover (1931 film)|The Great Lover]]* (1931)
* *[[Freaks]]* (1932)
* *[[Downstairs (film)|Downstairs]]* (1932)
* *[[The Billion Dollar Scandal]]* (1933)
* *[[Claudia (1943 film)|Claudia]]* (1943)

## Izvori

## Vanjske veze
*
*
*Olga Baclanova at Virtual History
Arnold Fanck

**Arnold Fanck** (6. mart 1889 - 28. septembar 1974) je bio njemački filmski režiser, poznat prije svega kao pionir žanra koji će kasnije postati poznat kao gorski film. Fanck je svoja prva ostvarenja snimio u nijemoj eri, kombinirajući svoju ljubav prema filmu sa planinarskom strašću i snimajući dokumentarne filmove koji su publici pružili uvid u dotada rijetko viđene ili zamišljane prizore. Takvi su filmovi, kasnije i u igranom obliku, stekli izuzetnu popularnost, te lansirali karijere Luisa Trenkera i Leni Rifenestahl. U doba Trećeg rajha je Fanck ispočetka bio u nemilosti nacističkog režima, da bi za vrijeme Drugog svjetskog rata postao član NSDAP i snimao propagandna ostvarenja. Zbog toga je nakon rata bio proskribiran i neko vrijeme morao za život zarađivati kao drvosječa. Tek godinama kasnije je priznat kao veliki umjetnik i važna ličnost za historiju njemačke i svjetske kinematografije.

## Filmografija
* 1920: Das Wunder des Schneeschuhs
* 1921: Im Kampf mit dem Berge
* 1922: Eine Fuchsjagd auf Skiern durchs Engadin
* 1924: Das Wolkenphänomen von Maloja (Kurzfilm)
* 1924: Der Berg des Schicksals
* 1926: Der heilige Berg
* 1927: Der große Sprung
* 1928: Der Kampf ums Matterhorn (scenario; režija:Nunzio Malasomma, Mario Bonnard)
* 1928: Das weiße Stadion
* 1929: Die weiße Hölle vom Piz Palü
* 1930: Stürme über dem Mont Blanc
* 1931: Der weiße Rausch
* 1933: SOS Eisberg
* 1934: Der ewige Traum
* 1936: Die Wildnis stirbt!
* 1936: Die Tochter des Samurai
* 1938: Winterreise durch Südmandschurien. Aufnahmen der japanischen Fanck-Expedition
* 1938: Hänschen klein
* 1938: Kaiserbauten in Fernost. Aufnahmen der japanischen Fanck-Expedition
* 1939: Auf neuen Wegen
* 1940: Ein Robinson – Das Tagebuch eines Matrosen
* 1941: Japans heiliger Vulkan
* 1941: Frühling in Japan
* 1941: Kampf um den Berg – Eine Hochtour vor 20 Jahren
* 1943: Josef Thorak – Werkstatt und Werk
* 1944: Arno Breker – Harte Zeit, starke Kunst (mit Hans Cürlis)
* 1944: Atlantik-Wall
* 1950: Föhn
* 1965: Der weiße Rausch – einst und jetzt. Die Geschichte des Skilaufs von Anfang an.

## Vanjske veze
* 
* 
*Ausführliche Biographie auf film-zeit.de 
* filmportal.de mit Biographie, Foto und Filmographie
*Deutsches Filminstitut 
*„Der Fall Arnold Fanck“, von Béla Balázs 
*  Fanck´s Filme auf der Homepage Walter Riml (Kamera)
Pietro Germi

**Pietro Germi** (14. septembar 1914 - 5. decembar 1974) je bio italijanski filmski režiser, scenarist, producent i glumac. Režijom se počeo baviti 1940-ih, kada su ga kritičari zbog socijalnog sadržaja filmova često povezivali sa neorealističkim pokretom, a što je sam Germi odbijao, tvrdeći da mu je pravi uzor hollywoodski režiser John Ford. Od sredine 1950-ih se počeo okretati žanru komedije, a njegov izuzetno uspješni film *[[Razvod na italijanski način]]* je kasnije dao ime cijelom nizu stilski sličnih ostvarenja žanra poznatog kao *[[commedia all'italiana]]*. Umro je od hepatitisa za vrijeme snimanja filma *[[Amici miei]]* koga je na kraju dovršio njegov kolega Mario Monicelli.

## Filmografija

### režija
* *[[Il testimone (film 1945)|Il testimone]]* (1945)
* *[[Gioventù perduta]]* (1947)
* *[[In nome della legge]]* (1949)
* *[[Il cammino della speranza]]* (1950)
* *[[La città si difende]]* (1951)
* *[[Il brigante di Tacca del Lupo]]* (1952)
* *[[La presidentessa (film 1952)|La presidentessa]]* (1952)
* *[[Gelosia (film 1953)|Gelosia]]* (1953)
* *[[Amori di mezzo secolo]]* (1954)
* *[[Il ferroviere (film 1956)|Il ferroviere]]* (1956)
* *[[L'uomo di paglia]]* (1958)
* *[[Un maledetto imbroglio]]* (1959)
* *[[Divorzio all'italiana]]* (1961)
* *[[Sedotta e abbandonata]]* (1964)
* *[[Signore & signori]]* (1966)
* *[[L'immorale]]* (1967)
* *[[Serafino (film)|Serafino]]* (1968)
* *[[Le castagne sono buone]]* (1970)
* *[[Alfredo, Alfredo]]* (1972)

### scenario
* *[[Retroscena (film 1939)|Retroscena]]*, rež. Alessandro Blasetti (1939)
* *[[L'amore canta]]*, rež. Ferdinando Maria Poggioli (1941)
* *[[Il figlio del corsaro rosso (film 1943)|Il figlio del corsaro rosso]]*, rež. Marco Elter (1943)
* *[[Gli ultimi filibustieri (film 1943)|Gli ultimi filibustieri]]*, rež. Marco Elter (1943)
* *[[I dieci comandamenti (film 1945)|I dieci comandamenti]]*, rež. Giorgio Walter Chili (1945)
* *[[Contro la legge]]*, rež. Flavio Calzavara (1950)
* *[[Amici miei]]*, rež. Mario Monicelli (1975), postumo

### glumac
* *[[La corona di ferro]]*, rež. Alessandro Blasetti (1941)
* *[[Montecassino (film)|Montecassino]]*, rež. Arturo Gemmiti (1946)
* *[[Fuga in Francia]]*, rež. Mario Soldati (1948)
* *[[Il ferroviere (film 1956)|Il ferroviere]]*, rež. Pietro Germi (1956)
* *[[L'uomo di paglia]]*, rež. Pietro Germi (1958)
* *[[Un maledetto imbroglio]]*, rež. Pietro Germi (1959)
* *[[Il rossetto]]*, rež. Damiano Damiani (1960)
* *[[Jovanka e le altre]]*, rež. Martin Ritt (1960)
* *[[La viaccia]]*, rež. Mauro Bolognini (1961)
* *[[Il sicario (film)|Il sicario]]*, rež. Damiano Damiani (1961)
* *[[E venne un uomo]]*, rež. Ermanno Olmi (1965)

### producent
* *[[Signore & signori]]*, rež. Pietro Germi (1966)
* *[[L'immorale]]*, rež. Pietro Germi (1967)
* *[[Serafino (film)|Serafino]]*, rež. Pietro Germi (1968)
* *[[I giovedì della signora Giulia (TV serija)|I giovedì della signora Giulia]]* (1970), TV serija

## Reference

## Vanjske veze
* 
*
Samuel Goldwyn

**Samuel Goldwyn**(rođen kao **Szmuel Gelbfisz**, na jidišu * שמואל גלבפֿיש‎*, Varšava, 17. kolovoza 1879. - Los Angeles, 31. siječnja 1974.), američki filmski producent, poljskožidovskog podrijetla.

Godine 1914. osnovao je prvu kompaniju za produkciju filmova koja se razvila u golemo poduzeće Metro-Goldwyn-Mayer u Hollywoodu, a u kojem su se afirmirale sve glavne zvijezde nijemog i zvučnog filma. 

Bio je dvaput oženjen. Prvi put s Blanche Lasky (1910.-1915.) od koje se rastavio i s kojom je imao jedno dijete. Drugi put se oženio s glumicom Frances Howard s kojom je bio u braku od 1925. do svoje smrti 1974. godine. S njome je imao jedno dijete.

Pokopan je u spomen parku Forest Lawn u Glendaleu u Kaliforniji.

## Vanjske veze
* American Masters: Sam Goldwyn
* Filmografija na IMDb
A Woman Under the Influence

***A Woman Under the Influence*** () je američki igrani film snimljen 1974. godine u režiji Johna Cassavetesa. Naslovna protagonistica, čiji lik tumači Cassavetesova supruga Gena Rowlands, je losanđeleska domaćica koju je zbog sve neobičnijeg ponašanja njen suprug (koga tumači Peter Falk) nevoljko poslao na promatranje u psihijatrijsku bolnicu. Radnja prikazuje kako se nakon nekoliko mjeseci boravka vraća kući, ali i kako se pokušaji da se stvari vrate na "normalno" stanje sudaraju sa njenim novim maničnim ispadima.

*A Woman Under the Influence* je Cassavetes snimio na prijedlog vlastite supruge, ali za projekt nije mogao dobiti novac nijednog od etabliranih hollywoodskih studija. Umjesto toga ga je morao snimati u vlastitoj produkciji, stavivši hipoteku na kuću; prilikom produkcije mu je pomogao njegov prijatelj Falk sa vlastitim novcem. Kada je konačno dovršen, ispostavilo se da ne može pronaći distributera, te je Cassavetes bio prisiljen nagovarati pojedinačne vlasnike kino-dvorana da mu omoguće prikazivanje. Usprkos svih tih poteškoća, *A Woman Under the Influence* je uspio pronaći publiku, ali i kritiku, koja ga je izuzetno pohvalila. Rowlands je za svoju ulogu osvojila Zlatni globus za najbolju glumicu u dramskom filmu. Danas se smatra jednim od najboljih Cassavetesovih filmova, odnosno ostvarenja američke nezavisne kinematografije.

## Uloge
* Gena Rowlands ... Mabel Longhetti 
* Peter Falk ... Nick Longhetti
* Fred Draper ... George Mortensen
* Lady Rowlands ... Martha Mortensen
* Katherine Cassavetes ... Margaret Longhetti
* Matthew Laborteaux ... Angelo Longhetti
* Matthew Cassel ... Tony Longhetti
* Christina Grisanti ... Maria Longhetti

## Reference

## Vanjske veze
*
*Criterion Collection essay by Kent Jones
*"All Naked All the Time" – a close reading of the film with comparisons to Gertrude Stein's "Melanctha"
Hugues od Toursa

**Hugues** (**Hugo**; francuski: *Hugues de Tours*; umro u oktobru 837. god. u Italiji) bio je francuski plemić te grof Toursa i Sensa tijekom vladavina Karla Velikog i Luja I Pobožnog. Osramoćen je u februaru 828. godine te je tada prestao biti grof.

Hugues je imao mnogo posjeda u Alsaceu te je posjedovao i samostan St-Julien-d'Auxerre.
## Brak
Njegova supruga je bila gospa Ava; imali su djecu:
*Ermengarde od Toursa, kraljica Italije (umrla 851.), udana za sina Ludovika Pobožnog, Lotra I 
*Adelaide od Toursa (možda majka kralja Oda i kralja Roberta I)
*Berta (umrla 877.), spomenuta u povelji Karla Ćelavog iz 868.
*Hugo
*Liutfrido
*Berengar
## Reference
Inspirace

***Inspirace*** () je čehoslovački crno-bijeli kratki animirani film snimljen u režiji Karela Zemana i premijerno prikazan 1949. godine. U njemu, korištenjem lutkarske animacije figurice od stakla "glume" likove iz italijanske *[[comedia dell'arte]]*. Okvirni zaplet pokazuje muškarca koji ta zbivanja vidi u kapi vode na svom prozoru.

## Izvori

## Vanjske veze
*
Ratniče, voljno!

***Ratniče, voljno!*** je jugoslovenski crno-beli kratki dokumentarni film snimljen 1966. godine u režiji Krsta Škanate. Radnja je smeštena u Bosansko Grahovo i prikazuje kako je lokalni funkcioner i bivši partizan Dušan Mandić zbog optužbi za navodne malverzacije isključen iz Saveza komunista. Film je poznat po tome što je, uprkos prikazivanja i osvajanja nagrada na inostranim festivalima, krajem 1960-ih završio u bunkeru. Prvi put je prikazan na programu Radiotelevizije Srbije za vreme rata u Bosni i Hercegovini, pri čemu je film predstavio publici predstavio Momo Kapor.

## Reference

## Vanjske veze
* '''Ratniče, voljno!''', ''Retrospektiva Filmova Krsta Škanate'', 21. FAF 2015. 
*
Nostalgija vampira

***Nostalgija vampira*** je jugoslavenski crno-bijeli kratki dokumentarni film snimljen 1968. godine u režiji Krsta Škanate. Radnja prikazuje kako stanovništvo u dalmatinskom gradiću Vodice reagira na najave Joze Crljenka zvanog "Tukac", koji je u vrijeme Drugog svjetskog rata kao doušnik italijanskim okupatorima prokazivao lokalne partizane i njihove simpatizere, da se, kao sada bogati turist vrati iz Italije, u rodni kraj i financira izgradnju lokalne crkve. U filmu se pojavljuje sam Crljenak koji autoru daje intervju u kome nastoji pobiti optužbe i objasniti svoje namjere, a koji se naknadno prikazuje djeci, rodbini i drugovima njegovih žrtava koji reagiraju sa pogrdama i psvokama.

## Reference

## Vanjske veze
*
Horhe

**Horhe** može značiti:
* **[[Horhe (Luristan)|Horhe]]** (perz. خورهه‎‎), iransko selo u pokrajini Luristan
* **[[Horhe (Markazi)|Horhe]]** (perz. خورهه‎‎), iransko selo u pokrajini Markazi
* **[[Horhe (pištolj)|Horhe]]** (rus. Хорхе), porodica ruskih pištolja
* fonetski oblik španskog imena **[[Jorge]]**
Law & Order (sezona 2)

Dolje se nalazi popis epizoda američke TV-serije ***[[Law & Order]]*** od premijere 2. sezone u sezoni (1991–1992).

## Format

Na početku 2. sezone Paul Sorvino se pridružio glavnoj postavi kao Phil Cerreta.

## Uloge
### Glavne

* Paul Sorvino – Phil Cerreta
* Chris Noth – Mike Logan
* Dann Florek – Donald Cragen
* Michael Moriarty – EADA Benjamin Stone
* Richard Brooks – ADA Paul Robinette
* Steven Hill – DA Adam Schiff 

### Epizodne

* Carolyn McCormick – dr. Elizabeth Olivet (Epizode 1, 4, 8-9, 12, 14-15, 17)

## Epizode




## Izvori i napomene
Kometnik

**Kometnik** je selo Republici Hrvatskoj, u sastavu Opštine Voćin, Virovitičko-podravska županija,  poznato pod nazivima svoja dva zaseoka: 
* Kometnik-Zubići 
* Kometnik-Jorgići
Love Gun

**Love Gun** je šesti studijski album američkog hard rock sastava Kiss. 

## Popis pjesama

### A strana
# "I Stole Your Love" (Paul Stanley) – 3:04
#* *[[vokal]] - [[Paul Stanley]]*
# "Christine Sixteen" (Gene Simmons) – 3:12
#* *[[vokal]] - [[Gene Simmons]]*
# "Got Love for Sale" (Simmons) – 3:28
#* *[[vokal]] - [[Gene Simmons]]*
# "Shock Me" (Ace Frehley) – 3:47
#* *[[vokal]] - [[Ace Frehley]]*
# "Tomorrow and Tonight" (Stanley) – 3:38
#* *[[vokal]] - Paul Stanley*

### B strana
# "Love Gun" (Stanley) – 3:16
#* *[[vokal]] - [[Paul Stanley]]*
# "Hooligan" (Peter Criss, Stan Penridge) – 2:58
#* *[[vokal]] - Peter Criss*
# "Almost Human" (Simmons) – 2:48
#* *[[vokal]] - [[Gene Simmons]]*
# "Plaster Caster" (Simmons) – 3:25
#* *[[vokal]] - Gene Simmons*
# "Then She Kissed Me" (Jeff Barry, Ellie Greenwich, Phil Spector) – 3:01
#* *[[vokal]] - Paul Stanley*

## Popis izvođača
* Paul Stanley – vokal, gitara
* Gene Simmons – bas-gitara, vokal
* Ace Frehley – gitara, vokal
* Peter Criss – bubnjevi, vokal

## Izvori
Rothilde

Gospa **Rothilde** (lat. *Rothildis*; 871 – 928./929) bila je francuska plemkinja.

Bila je kćerka kralja Francuske Karla II Ćelavog i njegove druge supruge, kraljice Franaka Richilde te tako unuka opata Bivina, nećakinja kralja Bosa i rodica vojvotkinje Engelberge.

Udala se oko 890. godine za grofa Rogerija od Mainea. Imali su djecu:
*Hugo I od Mainea (spomenut u povelji kralja Karla III Glupog, polunećaka Rotilde)
*kćerka (Judita?; umrla 925)

Godine 922. gospa Rothilde je otišla u manastir Chelles. Umrla je 928./929.
## Reference
Tiffany Trump

**Tiffany Trump** (13. oktobar 1993 - ) je kćer američkog poslovnog čovjeka i novoizabranog predsjednika Donalda Trumpa i njegove druge supruge, glumice Marle Mapes. Tiffany Trump, koja se povremeno bavi manekenstvom, je 2016. sudjelovala u izbornoj kampanji svog oca te je, između ostalog, održala govor na republikanskoj konvenciji na kojoj joj je otac formalno potvrđen za kandidata stranke.

## Izvori

## Vanjske veze
*
*
*